**በሲዳማ ብሔራዊ ክልላዊ መንግስት የሙያ ብቃት ማረጋገጫ ኤጀንሲ**

**የ2014 ዓ.ም ዕቅድ አፈጻጸም**

**ማጠቃለያ ሪፖርት**

ሰኔ/2014ዓ.ም

ሀዋሳ

**መግቢያ**

የሲዳማ ብሔራዊ ክልላዊ መንግስት የሙያ ብቃት ማረጋገጫ ኤጀንሲ በ2013 ዓም በአዲስ መልክ ተደራጅቶ በበጀት ዓመቱ ጉዳዩ ከሚመለከታቸው አካላት ጋር በመቀናጀት ዝግጅት በማድረግ ወደ ምዘና ሥራ ተግባር ማስገባቱ የሚታወስ ስሆን በ2013 ዕቅድ አፈጻጸም ወቅት ይስተዋሉ የነበሩ ችግሮች፣ ጥንካረና ድክመቶችን በዝርዝር በመገምገም እና ምክክር በማድረግ የ2014 ዓ.ም ዕቅድ በማዘጋጀት እና የተዘጋጁ ዕቅዶችን ከኤጀንሲው ሠራተኞችና ከሚመለከታቸው ባለድርሻ አካላት ጋር ውይይት በማድረግና በማጽደቅ ወደ ሥራ ተገብቷል፡፡

በዝህ መሰረት በ2014 በጀት አመት የተከናወኑ ተግባራት አፈጻጸም የተጠቃለለ ሪፖርት እንደሚከተለው ቀርቧል፡፡

1. **የዕቅድ ዝግጅት በተመለከተ**

የ2013 የዕቅድ አፈጻጸም በኤጀንሲው ማናጅሜንት በጥልቀት ከተገመገመ ቦኃላ ጥንካሬና ጉድለት በመለየት የ2014 በጀት ዓመት ዕቅድ በማዘጋጀት ከሁሉም ሠራተኞች ጋር ዉይይት በማድረግና በማጽደቅ እንድሁም ዕቅዱን ለባለድርሻ አካላት በማቅረብና በቀረበው ግብዓት መሰረት ማስተካከያዎችን በማካተት ዕቅዱን በማጽደቅ ለሚመለከታቸው አካላት እንድደርስ ተደርጓል፡፡ በኤጀንሲው ያሉ ዋናና ደጋፊ ዳይሬክቶሬቶት የራሳቸውን ዕቅድ አዘጋጅተው ከኤጀንሲው ዳይሬክተር ጋር የግብ ስምምነት እንድፈራረሙ በማድረግ እንያንዳንዱ ሠራተኛ በየዳይሬክቶሬቱ የግል ዕቅዱን በማዘጋጀት ተፈራርሞ ወደ ሥራ እንድገባ ተደርጓል፡፡

**2. የዜጎች ቻርተር አተገባበር በተመለከተ**

አገልግሎት ፈልገው ወደ ኤጀንሲው ለሚመጡ ተገልጋዮች ፈጣንና ቀልጣፋ አገልግሎት መስጠት እንዲቻል በአመቱ ከፍተኛ ትኩረት ተሰጥቶ ተሰርቷል፡፡ የዜጎች ቻርተር በተቋሙ የሚሰጡ አገልግሎቶችን አቅጣጫ የሚያመላክት በመሆኑ በኤጀንሲው ማን ምን እንደሚሰራ፣ አገልግሎት የሚሰጥበት ጊዜ እና ስታንዳርድ፣ ተገልጋዮች ከአገልግሎቱ በፊት ማሟላት የሚገባቸው ቅድሜ ሁኔታዎች፣ እንድሁም ተጠያቅነት ባለው መልኩ አገልግሎት የሚሰጥበትን ስታንዳርድ በዝርዝር የያዘ የዘጎች ቻርተር ሰነድ 500 ኮፒ በማሳተምና ለሚመለከታቸው አካላት በማድረስ በሰነዱ በተቀመጠው ስታንዳርድ መሰረት አገልግሎት እየተሰጠ ይገኛል፡፡

1. **የተገልጋይ እርካታ ጥናት**

ኤጀንሲው በርካታ ተገልጋዮች የሚስተናገዱበት ተቋም በመሆኑ እና አገልግሎት ፈልገው የሚመጡ ተገልጋዮች በሚሰጥ አገልግሎት ምን ያክል የረኩ ወይም ያልረኩ መሆናቸውን የእርካታ ደረጃቸውን ለማወቅ ሳይንሳዊ የሆነ የተገልጋዮች እርካታ ጥናት የጥናት ቡድን በማቋቋም ተካሂዷል፡፡ በጥናቱ መነሻ በኤጀንሲው የተጠቃለለ የተገልጋይ እርካታ 4.58 (ከፍተኛ) ስሆን ይህ የሚያሳየው በኤጀንሲው በሚሰጥ አገልግሎት ተገልጋዮች በከፍተኛ ደረጃ የረኩ መሆናቸውን ነው፡፡ ስለሆነም በዝህ አመት የታየው የተገልጋይ እርካታ በቀጣይነት እየጎለበተ እንድሄድ ማድረግ እና በውስጥና በውጪ ተገልጋይ ዘንድ የእርካታ ደረጃን መጨመር ይገባናል፡፡

1. **የፋይናንሻል አፈጻጸም በተመለከተ**

* ለ2014 በጀት አመት ለደመወዝ የተያዘ በጀት 5,168,070 ስሆን በአመቱ …..ወጭ ሆኖ የተከፈለ ሰሆን አፈጻጸመሙ በመቶኛ ስሰላ….(….%) ይሆል፡፡
* ለሥራ ማስከጃ 3,012,704 የተያዘ ስሆን በአመት ውስጥ 2,852,725.33 (94.7%) በሥራ ላይ እንድውል ተደርጓል፡፡
* ለካፒታል በጅት 2,000,000 ለመስክ መኪና ግዥ የተያዘ ስሆን በጨረታ ሂደት ላይ ይገኛል፡፡
* ውስጥ ገቢ በ2014 በጀት አመት 12,454,259 ለመሰብሰብ ዕቅድ ተይዞ 8,354,228.04 (67%) ለመሰብሰብ ተችሏል፡፡ በበጀት አመቱ ከውስጥ ገቢ 6,368,059.08 (76.22%) በሥራ ላይ ውሏል፡፡

1. **የሥርዓተ ጾታ ሥራ አፈጻጸም በተመለከተ፣**

በኤጀንሲያችን የጾታ እኩልነት እንድረጋገጥና የጾታ ጉዳይ በሁሉም ዘርፍ አካታች እንድሆን ብዙ ሥራዎች ተሰርቷል፡፡ በኤጀንሲ ደረጃ የነጭ ርቫን እና የማርች 8 በዓላትን በድምቀት በማክበር በሴቶች ላይ የሚደርሰውን ጥቃትና አድሎ ለመታገል ቃል በመግባት ስለሴቶች መብት ሁሉም የኤጀንሲው ሠራተኛ ኃላፊነት እንዳለበት ሰፊ ውይይት በማድረግ የዘርፉ ባለሙያ በመጋበዝ ለ51 ሠራተኞች ስልጠና ተሰጥቷል፡፡

1. **የበጎ ሥራ ተግባር፣**

በሌላ በኩል ወላጅ አልባ ህጻነትን ለማሳደግ በተያዘ ዕቅድ መሰረት የኤጀንሲያችን ሠራተኞች በአቅማቸው ልክ ከደመወዛቸው በየወሩ በፐሮል በማስቆረጥ አባትና እናት የለሌላቸውን 4 ልጆች ትምህርታቸውን ጨርሰው እራሳቸውን እስክችሉ ድረስ በኃላፊነት በመረከብ እገዛና ክትትል እየተደረገ በማሳደግ ላይ የሚገኙ ስሆን ይህ ተሞክሮ ወደ ሁሉም መስፋት አለበት ብለን እናምናለን፡፡ ልጆቹ በአሁኑ ጊዜ የባንክ አካውንት በስማቸው ተከፍቶ በየወሩ የተቆረጠ ገንዘብ ገቢ እየተገረገላቸው ትምህርታቸውን እየተማሩ ሁለቱ 7ኛ ክፍል አንዱ 8ኛ ክፍል እና አንዷ 4ኛ ክፍል ደርሰዋል፡፡ የኤጅንሲው ሠራተኞች ተወካይ በመላክ እየተከታተሉ ይገኛል፡፡

1. **የመልካም አስተዳደር ሥራዎች**

የመልካም አስተዳደር ሥራዎችን በተመለከተ በኤጀንሲው ግዥ፣ ፋይናንስና ንብረት አስተዳደር ዳይሬክቶረት ውስጥ የሚሰሩ 3(ሶስት) ባለሙያዎች ሰነድ በማጭበርበር የመንግስት ገንዘብ በህገ-ወጥ መንገድ ወጪ በማድረግ ለግል ጥቅማቸው ያዋሉትን በህግ እና በዲስፒልን እንድቀጡ ተደርጓል፡፡ በዝህ መነሻ:-

* አንድ የIBEX ባለሙያ ከመንግስት ሥራ እንድሰናበት ተደርጎ በማረሚያ ታስሮ በህግ አግባብ እየተጠየቀ ይገኛል፡፡
* አንድ ገንዘብ ያዥ ለአንድ አመት ከሥራ ደረጃና ከደመወዝ ዝቅ ብላ እንድትሰራ የዲስፒልን ቅጣት የተሰጣት ስሆን 326,000 (ሶስት መቶ ሃያ ስድስት ሽህ ብር) በህገ-ወጥ መንገድ ለግል ጥቅሟ ያዋለችውን ወደ መንግስት ካዝና እንድመለስ ተደጓል፡፡
* እንዱሁም አንድ ባለሙያ ለአንድ አመት ከሥራ ደረጃና ከደመወዝ ዝቅ ብሎ እንድትሰራ የዲስፒልን ቅጣት የተሰጠው ስሆን 15,000 (አስራ አምስት ሽህ ብር) በህገ-ወጥ መንገድ ለግል ጥቅሙ ያዋለውን ወደ መንግስት ካዝና እንድመለስ ተደጓል፡፡
* በአጠቃላይ 341,000 (ሶስት መቶ አርባ አንድ ሺህ ብር) አለአግባቢ ለግለሰቦች ጥቅም የዋለውን ወደ መንግሰት ካዝና እንድመለስ ተደርጓል፡፡
* ፎርጅት ሰርተፍኬት ከመከታተል አኳያ ትክክለኛነታቸው ተጣርቶ እንድመለስ ከተላኩ የሙያ ብቃት ማረጋገጫ ሰርተፍኬቶች መካከል 9 ሰርተፍኬቶች ፎርጅድ መሆናቸውን በማጣራት ለተቋማት እርምጃ እንድወስዱ በደብዳቤ የማሳወቅ ሥራ ተሰርቷል፡፡ ክትትልም እየተደረገ ይገኛል፡፡
* የኤጀንሲያችን ማህተምና የኃላፊ ፊርማ በማስመሰል ፎርጅት ሰርተፍኬት አሰርተው ወደ ሥራ ሊሰማሩ ያሉ 3 ግበሰቦችን ተከታትሎ በመያዝ ታስረው በህግ እንድጠየቁ ተደርጓል፡፡
* ከምዘና ጋር በተያያአ በአመት ውስጥ 60 ቅረታዎች ከተመዛኞች ቀርበው ሁሉም ቅረታዎች በዘጎች ቻርተር በተቀመጠው ስታንዳርድ መሰረት ምላሽ ተሰጥቷቸው ተፈትቷል፡፡
* የተለያዬ የሥነ-ምግባር ጉድለት የታየባቸውን 15 የሙያ ብቃት መዛኞችን ከምዘና ሥራ እንድሰናበቱ ተደርጓል፡፡
* በአመቱ መፈታት ያለባቸውን የውስጥና የውጭ የመልካም አስተዳደር ችግሮችን በመለየት መርሀ-ግብር የያዘ የመልካም አስተዳደር ዕቅድ በማዘጋጀት ወደ ተግባር የተገባ ስሆን ከተለዩ 9 የመልካም አስተዳደር ችግሮች ውስጥ 8ቱን መፍታት ተችሏል፡፡

1. **የሪፎርም ሥራዎች፣**

* ለ51 ኤጀንሲው ሰራተኞች በBSC ዕቅድ አዘገጃጀትና ምዘና ዙርያ የአቅም ግንባታ ስልጠና ለ2 ቀናት ተሰጥቷል፡፡
* እንድሁም ካይዜን አተገባበርን በሚመለከት ለሁሉም ኤጀንሲ ሠራተኞች 2 ዙር የግንዛቤ ማስጨበጫ ስልጠና በመስጠትና የካይን ተወካይ (focal person) በመመደብ ወደ ሥራ ተገብቷል፡፡ በተቋሙ 6 የካይዘን ልማት ቡድን በማደራጀት በየዳይሬክቶረቱ በሳምንት መጨረሻ የእቅድ አፈጻጸም እየተገመገመ እየተሰራ ያለ ስሆን በዝህም ተስፋ ሰጪ አፈጻጸም እየታየ ይገኛል፡፡
* በሌላ በኩል የልማት ዕቅድና በጀት ዝግጅት ክፍል ቼክሊስት በማዘጋጀት 3 ጊዜ ሁሉም ዳይሬክቶረቶች እቅዳቸውን እንደት እየፈጸሙ እንደሆነ ጥልቅ ግምገማ፣ ክትትልና ድጋፍ በማድረግ ሪፖርቱ በማናጅሜንት ከተገመገመ ቦኃላ ደረጃ በማውጣት ለእያንዳንዱ ሥራ ክፍል ግብረ,መልስ 3 ዙር ተሰጥቷል፡፡ በዝህ መነሻ በሥራ ክፍሎች መካከል መልካም የአፈጻጸም ውድድር እንድኖር አስችሏል፡፡

**8. ዋና ዋና ዘርፎች አፈጻጸም**

**8.1. መዛኞችና የምዘና ጣቢያዎች ፍቃድ አሰጣጥና እድሳት በተመለከተ፣**

* ነባር የምዘና ጣቢያዎችን በ2014 ዓ.ም እንደገና ለማጠናከርና ዝግጁነታቸውን ለማጣራት የሠራተኞች ቡድን በማደራጀት ክልሉን በ5 ክላስተር በመከፋፈል በቼክ ሊስት የተደገፈ ጠንካራ ድጋፍና ክትትል በማድረግ 2014 ዓ.ም ምዘና ሥራ ዝግጅት የሚሆን በርካታ ጥንካሬዎችንና ጉድለቶችን በመለየት የማስተካከያ እርምጃ ተወስዷል፡፡ ለእያንዳንዱ የምዘና ጣቢያ ግብረ-መልስ እንድደርስ በማድረግ ለባለድርሻ አካላት የጋራ ፎረም መድረክ ግብረ-መልሱ ቀርቦ ውይይት በማድረግ በተለዩ ጉድለቶች ዙርያ ከመተማመን ላይ ተደርሷል፡፡
* በክልላችን የመዛኞችን ቁጥር ለማሳደግ በአመቱ 126 አዳድስ መዛኞችን መልምሎ በማሰልጠን ወደ ሥራ ለማሰማራት ታቅዶ 112 (88.89%) አዳድስ መዛኞችን በመመልመል እና ስልጠና በመስጠት ለምዘና ሥራ እንድሰማሩ ተደርጓል፡፡
* በበጀት ዓመቱ ለ17 ተቋማት የምዘና ጣቢያነት ፍቃድ ለመስጠት ዕቅድ ተይዞ ለ24 (>100%) ተቋማት የምዘና ማዕከልነት ፍቃድ ተሰጥቷል፡፡
* በበጀት ዓመቱ በ34 የሙያ አይነቶችና ደረጃዎች የምዘና ፍቃድ ለመስጠት ታቅዶ በ25 (73.5%) የሙያ አይነቶችና ደረጃዎች በ24 ምዘና ጣቢያዎች የምዘና ፍቃድ ተሰጥቷል፡፡
* የምዘና አገልግት ተደራሽነትን አሁን ካለበት ወደ 30 ወረዳዎችና ከተማ አስተዳደሮች ለማድረስ ታቅዶ በአመቱ 23 (76.6%) ወረዳዎችና ከተማ አስተዳደሮች ለማድረስ ተችሏል፡፡

**8.2. የምዘና መሳርያዎች ዝግጅትና ጥናትና ምርምር ሥራ በተመለከተ፣**

* በበጀት አመቱ በ20 ሙያ አይነቶች በCC ደረጃ የምዘና መሳርያዎችን ለማዘጋጀት ዕቅድ ተይዞ ከኮሌጆች በሚመጣ ፍላጎት መነሻ በ25 የሙያ አይነቶች 50 ባለሙያዎችን በማሳተፍ በተለያዩ የሙያ አይነቶች የምዘና መሳርያ ለማዘጋጀት ተችሏል፡፡ አፈጻጸሙም (>100%) ይሆናል፡፡
* በአመት ውስጥ መደበኛና መደበኛ ባልሆኑ ስልጠናዎችን ላጠናቀቁ ተመዛኞች በሚቀርበው ጥያቄ መሰረት 70,639 የምዘና መሳርያ ፓኬጆችን አባዝቶና ጠርዞ በምዘና አገልግሎት ላይ እንድውል ለማሰራጨት ታቅዶ በተለያዩ የሙያ አይነቶችና ደረጃዎች 70,639 (100%) የምዘና መሳርያ ፓኬጆችን አባዝቶና ጠርዞ በማሰራጨት በምዘና ሥራ ላይ እንድውል ተደርጓል፡፡
* በምዘና ሂደት ለሚስተዋሉ ችግሮች መፍትሄ የሚሆኑ ሀሳቦችን ለማቅረብ በአመት 2 ጥናት ለማካሄድ ታቅዶ ርዕስ በመምረጥ 1(አንድ) ጥናት ተካሂዶ እንድጠናቀቅ ተደርጓል፡፡ በ2013 ዓ.ም ተጀምሮ ያልተጠናቄቀ ጥናትም ተጠናቅቆ በግምገማ ሂደት ላይ ይገኛል፡፡

**8.3. የምዘና አገልግሎት ተግባራትን በተመለከተ**

**8.3.1. የባለድርሻ አካላት ምክክር ፎረም በተመለከተ፣**

ከባለድርሻ አካላት ጋር በየወቅቱ ውይይት ማካሄድ ለምዘና ሥራ ውጤታማነት ቁልፍ ሚና ያለው በመሆኑ የምዘና ሥራ ከመጀመራችን በፊት በአጠቃላይ ባለው ጥንካረና መስተካከል በሚገባቸው ጉዳዮች ዙርያ ጥልቀት ያለው ውይይትና ምክክር ማድረግ አስፈላጊ በመሆኑ 135 ከሚሆኑ ባለድርሻ አካላት ጋር የምክክር ፎረም ለማድረግ ታቅዶ 119 (88.1%) ተሳታፊዎች በተገኙበት ጠንካራ ውይይት ተደርጎ የጋራ መግባባት ላይ ተደርሶ የምዘና ሥራውን ሁሉም ባለድርሻ አካላት ተቀናጅቶና ተናቦ መስራት እንዳለባቸው የጋራ አቋም ተወስዷል፡፡ በሚክክር ፎረሙ የግል እና የመንግስት ኮሌጆች አመራሮችና የምዘና ጣቢያዎች አስተባባርዎች፣ የኢንዳስትር ባለቤቶችና እና ከ8ቱ የትኩረት ዘርፍ መሪ መ/ቤቶች አመራሮችና ተወካዮች፣ ከም/ቤት የማህበራዊ ዘርፍ ቋሚ ኮሚቴ አባላት ተሳታፍ ሆነዋል፡፡

**8.3.2. ከተቋማት ጋር የሚደረግ የግብ ስምምነት ውል በተመለከተ፣**

ሁሉም የመንግስትና የግል ኮሌጆች እንድሁም እንዳስትርዎችና አገልግሎት ሰጭ ተቋማት ከሙያ ብቃት ማረጋገጫ ኤጀንሲ ጋር በዓመቱ የሚያስመዝኑትን ተመዛኞች፣ የሙያ አይነቶችና ደረጃዎችን በመለየት መርሀ-ግብር የያዘ የግብ ስምምነት ዕቅድ አዘጋጅተው ከኤጀንሲው ጋር እንድፈራረሙ ለማድረግ 47 ተቋማት ውል እንድገቡ ለማድረግ ዕቅድ ተይዞ 47 (100%) የምዘና ጣቢያዎች የግብ ስምምነት ተፈራርመው ወደ ሥራ እንድገቡ ተደርጓል፡፡ ይህ በመደረጉ የምዘና ሥራው በመርሀ-ግብር ብቻ እንድመራ ከማስቻሉም በላይ ምዘና ተወዝፎ በአመቱ መጨረሻ አለአግባቢ በሥራ ላይ የሚፈጠር ጫና እንዳይኖር ትልቅ አስተዋጽኦ አድርጓል፡፡

**8.3.3. የመደበኛ ሰልጣኞች ምዘና በተመለከተ፣**

በበጀት አመቱ በመደበኛ ፕሮግራም የሰለጠኑ ሰልጣኞች ለመመዘን 69,827 ዕቅድ ተይዞ በመንግስትና በግል በአጠቃላይ ወንድ 35,155 ሴት 30,251 ድምር 65,406 (93.6%) ይሆናል፡፡የሚሆኑ ተመዛኞች መመዘን ተችሏል፡፡ ከተመዘኑት ውስጥ ወንድ 24,889 ሴት 21,116 በድምሩ 46,005 (70.3%) ተመዛኞች ብቁ ሆነዋል፡፡

**8.3.4. የጥ/አነ/ኢ/አንቀሳቃሾች ምዘና በተመለከተ፣**

በ2014 በጀት አመት 7,460 የሚሆኑ የኢንዱስትሪ ኤክስቴንሽን አገልግሎት ድጋፍ ያገኙ ጥቃቅንና አነስተኛ ኢንተርፕራይዝ አንቀሳቃሾችን ለመመዘን ታቅዶ ወንድ 1,947 ሴት 985 በድምሩ 2,932(39.3%) አንቀሳቃሾችን መመዘን ተችሏል፡፡ ወንድ 1,900 ሴት 922 ድምር 2,822 ብቁ ሆነዋል፡፡ የኢንተርፕራይዞች አንቀሳቃሾች ምዘና ከሚመለከታቸው አካላት ጋር በትኩረት ካልተሰራ ለመፈጸም አዳጋች ስለሚሆን አሁንም ጠንካራ ቅንጅት የሚፈልግ ሥራ ሆኖ ይገኛል፡፡

* + 1. **ገበያ ተኮር አጫጭር ስልጠና ምዘና በተመለከተ**

ገበያ ተኮር አጫጭር ስልጠና አጠናቃቅዎችን ብቃት በምዘና ለማረጋገጥ 28,861 ለመመዘን ዕቅድ ተይዞ ወንድ 4,751 ሴት 3,557 በድምሩ 8,308 (28.9%) ለሚሆኑ ገበያ ተኮር አጫጭር ስልጠና አጠናቃቂዎች ምዘና ተሰጥቷል፡፡

አጫጭር ገበያ ተኮር ስልጠና ወስደው ወደ ሥራ የሚሰማሩ ሰልጣኞች ትናንሽ ምክንያቶችን በማቅረብ ወደ ምዘና እየመጡ አይደለም፡፡ ስለሆነም ተገቢ ግንዛቤ በመፍጠርና አመለካከት በመቀየር ወደ ምዘና የሚመጡበትን ሁኔታ መፍጠር ይገባል፡፡ ከሚመለከታቸው ባለድርሻ አካላት ትኩረት ማነስሬስልጠና ጥራት ጉድለት፣ በተመዘነና ባልተመዘነ መካከል ልዩነት ባለመኖሩ የመመዘን አስፈላጊነቱን አለማመን በገበያ ተኮር አጫጭር ስልጠና አፈጻጸም ላይ ክፍተኛ ተጽዕኖ እያሳደረ በመሆኑ ወጥ የአሰራር ሥርዓት ማስቀመጥ የሚሻ ጉዳይ ነው፡፡

* + 1. **የኢንዳስትሪ ተመዛኞችን በተመለከተ፡-**

በመንግስትና በግል ድርጅቶች በመካከለኛና ዝቅተኛ ደረጃ ተቀጥረው የሚሰሩ ባለሙያዎችለመመዘን 1,750 ታቅዶ ወንድ 980 ሴት 633 ድምር 1,613 (92.17%) መመዘን የተቻለ ስሆን ከእነዝህ ተመዛኞች ውስጥ ወንድ 963 ሴት 246 ድምር 1,209 (74.9%) ብቁ ሆነዋል፡፡

* + 1. **የአርሶ አደሮች ምዘና በተመለከተ፡-**

የአርሶ አደር ምዘና በተመለከተ በአመት 10,446 የሚሆኑ ሞዴል አርሶ አደሮችን ለመመዘን ዕቅድ ተይዞ በ10 ወረዳዎችና በ44 ቀበለዎች ወንድ 330 ሴት 216 ድምር 3,520 (33.7%) አርሶ አደር ለመመዘን ተችሏል፡፡ ባለድርሻ መ/ቤት ተመዛኝ አርሶ አደሮች በግብ ስምምነቱ መሰረት ማቅረብ አለመቻልና ትኩረት አለመስጠት የዝህ ሥራ አፈጻጸም ዝቅተኛ እንድሆን አስተዋጽኦ ያለው በመሆኑ ከፌደራል እስከ ክልል ድረስ ጠንካራ የቅንጅት ሥራ የሚፈልግ ሆኖ ይገኛል፡፡

* + 1. **ኦርጅናል ሰርተፍኬት ስርጭት በተመለከተ**

ብታቸው በምዘና ለተረጋገጠ ተመዛኞች 37,580 ኦርጅናል ሰርተፍኬት ሰርቶ ለማሰራጨት ታቅዶ 46,000 (>100%) ኦርጅናል ሰርተፍኬት ተሰራጭቷል፡፡

**ሰንጠረዥ1፡- አጠቃላይ አፈጻጸም የሚያሳይ ሰንጠረዥ**

|  |  |  |  |  |  |
| --- | --- | --- | --- | --- | --- |
| **ተ.ቁ** | **ስትራቴጂካዊ ግብ** | **ስትራጀኪካዊ ዒላማ** | **2014 ዓ.ም ዕቅድ** | **አፈጻጸም** | **በ%** |
| 1 | የሰልጣኞች ብቃትና ክህሎት ለማረጋገጥ ጠንካራና የተስተካከለ የምዘና ሥርዓት መዘርጋትና ማጠናከር | ብቃት በምዘና የተረጋገጠ በመንግስትና በግል ድርጅቶች በመካከለኛና ዝቅተኛ ደረጃ የተቀጠሩ ባለሙያዎች | 1,750 | 1,613 | 92.17 |
| የሞዴል አርሶ አደሮችን ብቃት በምዘና ማረጋገጥ | 10,446 | 3,520 | 33.7 |
| መደበኛ ፕሮግራም ሰልጣኞች ብቃት በምዘና ማረጋገጥ | 69,827 | 65,406 | 93.6 |
| ብቃታቸው በምዘና የተረጋገጠ የገበያ-ተኮር አጫጭር ስልጠና አጠናቃቂዎች | 28,861 | 8,308 | 28.9 |
| የኢንዱስትሪ ኤክስቴንሽን አገልግሎት ድጋፍ አግኝተው ብቃታቸው በምዘና የተረጋገጠ የጥ/አ/ ኢንተርፕራይዝ አንቀሳቃሾች | 7,460 | 2,932 | 39.3 |
| 2 | የትምህርትና ስልጠና ጥራት ለማረጋገጥና ለማጠናከር የግብዓት አቅርቦት እንድሟላ ማድረግ | በብቃት አሀድ ደረጃ አዳድስ የምዘና መሳርያዎችን ማዘጋጀት | 20 | 25 | >100 |
| ዲጂታል ምዘና በሁሉም ምዘና ጣቢያዎች ተግባራዊ ማድረግ | 100% | 100% | 100 |
| የጥናትና ምርምር ሥራ መስራት | 2 | 1 | 50 |
| ለተቋማት የምዘና ጣቢያነት ፍቃድ መስጠት | 17 | 24 | >100 |
| አዳዲስ መዛኞችን ማፍራት | 126 | 112 | 88.89 |
| ብቃታቸው በምዘና ለተረጋገጡ ተመዛኞች ኦርጂናል ሰርተፍኬት ሰርቶ ማሰራጨት | 37,580 | 46,000 | >100 |
| የባለድርሻ አካላት ፎረም መድረክ ማካሄድ | 135 | 119 | 88 |
| የምዘና መረጃ በዘመናዊ መልኩ መያዝ | 100% | 100% | 100 |
| በተለያዩ የሙያ አይነቶችና የሙያ ደረጃዎች የምዘና ጣቢያነት ፍቃድ መስጠት | 34 | 25 | 73.5 |
| የምዘና አገልግሎትን ለወረዳዎች/ከተማ አስተዳደሮች ተደራሽ ማድረግ | 30 | 23 | 76.6 |